ທີມ Giants ຊະນະ Super Bowl ຄັ້ງທີ 46 (​ເບິ່ງ​ສະໄລດ໌ກັບວີ​ດີ​ໂອ)
ທີມ Giants ​ແຫ່ງນະຄອນນີວຢອກ ​ໄດ້ຄອງ​ແຊ້ມຟຸຕບອລ ຂອງ​ສະຫະລັດ ​ໂດຍ​ໄດ້ຊະນະທີມ Patriots ແຫ່ງ New England ໃນການແຂ່ງຂັນ Super Bowl ຄັ້ງທີ 46.
ຜົນການແຂ່ງຂັນ Super Bowl ທີ່ສະຫະລັດ ປາກົດວ່າ ທີມ New York Giants ໄດ້ ຊະນະທີມ New England Patriots ດ້ວຍຄະແນນ 21 ຕໍ່ 17 ໂດຍສາມາດເອົາໝາກ ບານແລ່ນເຂົ້າໂກລໄປ touchdown ໃນນາທີສຸດທ້າຍ ແລະໄດ້ຄອງຕໍາແໜ່ງແຊ້ມຂອງສະ ມາຄົມຟຸດບອນແຫ່ງຊາດສະຫະລັດ ຫລື U S National Football League ທີ່ເອີ້ນວ່າ Super Bowl ຊຶ່ງເປັນການແຂ່ງຂັນກີລາຄັ້ງໃຫຍ່ທີ່ສຸດຂອງປະເທດ ທ້າວ Ahmad Bradshaw ຂອງທີມ Giants ໄດ້ລົບລ້າງຄະແນນນໍາໜ້າ 2 ແຕ້ມຂອງ ທີມ Patriots ດ້ວຍການຫອບບານແລ່ນໄລຍະໄກ 5 ຫລາ ຫລື 5 yards ເຂົ້າໂກລ ຊຶ່ງ ເຮັດໃຫ້ທີມ Giants ຊະນະ Super Bowl ຄັ້ງທີ 46 Eli Manning ຜູ້ແກວ່ງໝາກບານ ຫລື quarterback ຂອງທີມ Giants ທີ່ໄດ້ນໍາພາ ທີມຄືບໜ້າໄປສູ່ໄຊຊະນະ ດ້ວຍການແກວ່ງບານ 9 ເທື່ອ ໄລຍະ 80 ຫລານັ້ນ ໄດ້ຖືກ ເລືອກໃຫ້ເປັນນັກກີລາທີ່ມີຄຸນຄ່າຫລາຍທີ່ສຸດ ຫລື MVP ໃນການແຂ່ງຂັນຄັ້ງນີ້ ທີມ New England ໄດ້ໝາກບານອີກຄັ້ງນຶ່ງຫລັງຈາກ Bradshaw ໄປ touchdown ແລ້ວ ແຕ່ Tom Brady quarterback ຂອງທີມ ໄດ້ແກວ່ງລູກຍາວໃນນາທີສຸດທ້າຍ ແຕ່ບໍ່ເຖິງມືຂອງ ຜູ້ຮັບ ໄຊຊະນະໃນຄັ້ງນີ້ແມ່ນເປັນຄັ້ງທີ 4 ໃນປະວັດຂອງທີມ Giants ທີ່ເຄີຍໄດ້ຊະນະເລີດມາ ແລ້ວ ໃນປີ 1987 ແລະ 1991 ແລະໄດ້ຊະນະທີມ Patriots ຄືກັນ ໃນການແຂ່ງຂັນ Super Bowl ຄັ້ງທີ 42 ໃນປີ 2008 ຊຶ່ງ quarterback Eli Manning ກໍໄດ້ຖືກ ເລືອກໃຫ້ເປັນນັກກີລາທີ່ມີຄຸນຄ່າຫລາຍທີ່ສຸດເຊ່ນກັນ ໃນປີນັ້ນ ສະຖິຕິຂອງທີມ Giants ໃນປີທີ່ຜ່ານມາ ແມ່ນຊະນະ 7 ເທື່ອແລະເສຍ 7 ເທື່ອ ແຕ່ໄດ້ ຊະນະ 6 ເກມສຸດທ້າຍລຽນຕິດ ແລະເສຍຄັ້ງສຸດທ້າຍໃຫ້ທີມ Redskins ຂອງກຸງວໍຊິງຕັນ ໃນວັນທີ 16 ທັນວາຜ່ານມາ